stanford-oval/wikipedia huggingface dataset:
Isabelino Gradín

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Isabelino Gradín
Syntymäaika: 8. heinäkuuta 1897
Syntymäpaikka: Montevideo, Uruguay
Kuolinaika: 21. joulukuuta 1944
Kuolinpaikka: Montevideo, Uruguay
Pelipaikka: hyökkääjä
Seurat
| Vuodet | Seura | O | (M) |
| 1915–1921 | Peñarol | 212 | (101) |
| 1922–1929 | Olimpia |  |  |
Maajoukkue
| 1915–1927 | Uruguay | 24 | (10) |
 Seurajoukkueuran tilastot kattavat vain kansalliset sarjat, päivitetty 21. tammikuuta 2016.  Maajoukkueuran tilastot päivitetty 21. tammikuuta 2016.
Isabelino Gradín (8. heinäkuuta 1897 Montevideo – 21. joulukuuta 1944 Montevideo) oli uruguaylainen jalkapalloilija, joka oli yksi maansa parhaista lajissaan jalkapallon alkuaikoina. Gradín kilpaili menestyksekkäästi myös yleisurheilussa.
Jalkapalloura

Gradín edusti vuodet 1915–1921 kotimaansa pääsarjan Club Atlético Peñarolia. Hän pelasi seuran paidassa 212 ottelua, joissa hän onnistui maalinteossa 101 kertaa. Hän voitti seuran paidassa kaksi kertaa Uruguayn mestaruuden. Vuodet 1922–1929 Gradín edusti Olimpiaa. Vuonna 1929 hän päätti uransa.
Uruguayn jalkapallomaajoukkueessa Gradín pelasi vuosina 1915–1927 tehden 24 ottelussa kymmenen maalia. Gradín oli mukana historian ensimmäisessä Copa Américassa vuonna 1916, jossa hän oli turnauksen maalikuningas Uruguayn voittaessa kultaa. Gradín saavutti Copa Américan mestaruuden myös vuonna 1917 ja oli mukana Copa Américassa vielä vuonna 1919.
Yleisurheilu-ura

Gradín kilpaili urallaan myös pikajuoksussa. Vuoden 1919 Etelä-Amerikan-mestaruuskilpailuissa hän voitti kultaa sekä 200 että 400 metrin juoksussa. Hän toisti tuon saavutuksen seuraavan vuoden Etelä-Amerikan-mestaruuskilpailuissa.
Muuta

Gradínin ja hänen maanmiehensä Juan Delgadon päästessä kentälle historian ensimmäisessä Copa Américassa vuonna 1916 heistä tuli historian ensimmäisiä tummaihoisia jalkapalloilijoita, jotka pääsevät kentälle kansainvälisessä jalkapalloturnauksessa. Gradín toimi innoituksena monille tummaihoisille pelaajille. Muun muassa Pelé on pitänyt häntä idolinaan.
Gradín kuoli montevideolaisessa sairaalassa joulukuussa 1944 47-vuotiaana vain neljä päivää sen jälkeen, kun hänen pitkäaikainen seuransa Peñarol oli voittanut historiallisen 15:nnen Uruguayn mestaruuden. Mestarijoukkue kävi tapaamassa Gradínia seurassa ja omisti mestaruutensa tälle.
Gradínin iso-isovanhemmat olivat orjia Lesothossa.
Saavutukset > Jalkapalloilijana

Seurajoukkuetasolla
Uruguayn Primera División: 1918, 1921
Maajoukkuetasolla
Copa América: kultaa (1916, Copa América 1917)
Henkilökohtainen
Vuoden 1916 Copa Américan paras maalintekijä
Saavutukset > Yleisurheilijana

Etelä-Amerikan-mestaruuskilpailut 1919: kultaa (200 metriä, 400 metriä)
Etelä-Amerikan-mestaruuskilpailut 1920: kultaa (200 metriä, 400 metriä)
Chitwanin kansallispuisto

| --- | --- |
Sijainti:  Parsan piirikunta Nepal
Pinta-ala:  952,6 km2, 932,0 km2 
| --- | --- |
Tyyppi:  Kansallispuisto 
Perustettu:  1973 
muokkaa - muokkaa wikitekstiä - muokkaa Wikidataa
Chitwanin kansallispuisto on luonnonsuojelualue Nepalissa Terain alueella Himalajan juurella. Kansallispuiston pääsisäänkäynnille on matkaa noin 10 kilometriä Bharatpurista. Kansallispuisto perustettiin vuonna 1973, ja sen pinta-ala on 952,63 neliökilometriä. Puisto on Unescon maailmanperintökohde.
Metsää Chitwanin kansallispuistossa
Kansallispuiston kartta
Ennen kansallispuiston perustamista Chitwan oli suosittu metsästysalue sen ajan hallitsijoiden keskuudessa. Kansallispuisto perustettiin vuonna 1973, jolloin sen pinta-ala oli 932 neliökilometriä. Se oli Nepalin ensimmäinen kansallispuisto. Vuonna 1984 puistosta tuli Unescon maailmanperintökohde, sillä alueen biodiversiteetti on korkea ja se on uhanalaisten intiansarvikuonon ja intiantiikerin elinaluetta. Puisto täyttää maailmanperintökohteiden kriteerit VII, IX ja X.
Kansallispuistossa on tavattu yli 60 nisäkäslajia, yli 50 matelija- ja sammakkoeläinlajia sekä yli 500 lintulajia. Puistossa tavattavia uhanalaisia lajeja ovat intiansarvikuonon ja intiantiikerin lisäksi bengalintrappi ja bengalinkorppikotka.
Chitwanin alueella vallitsee monsuuni-ilmasto. Monsuuni alkaa kesäkuussa ja loppuu syyskuussa. Vuosittainen sadanta on noin 2 200 millimetriä.
Vuonna 2019 puistossa kävi noin 186 000 ulkomaalaista kävijää.
Aiheesta muualla

Kuvia tai muita tiedostoja aiheesta Chitwanin kansallispuisto Wikimedia Commonsissa
Kansallispuiston verkkosivut (englanniksi)
China Minsheng Banking

| China Minsheng Banking |
| --- | --- |
Yritysmuoto:  pörssiyhtiö
Osake:  SSE: 600016
Markkina-arvo:  49,3 mrd USD (5/2016)
ISIN:  CN0005910772
Perustettu:  1996
Toimitusjohtaja:  Wanchun Zheng, toisen lähteen mukaan Qing Duan
Avainhenkilöt:  hallituksen pj. Qi Hong
Kotipaikka:   2 Fuxingmennei Avenue, Xichengin piirikunta, Peking 100031, Kiina
Toimiala:  pankki
Liikevaihto:  42,36 mrd. USD (2015)
Liikevoitto:  7,36 mrd. USD (2015)
Henkilöstö:  59 510 (2015)
Kotisivu:  www.cmbc.com.cn
Infobox OKVirheellinen NIMI-arvo: 
China Minsheng Banking (China Minsheng Banking Corp., Ltd., myös China Minsheng Bank; kiin.: 中国民生银行; pinyin: Zhōngguó míngshēng yínháng) on suuri kiinalainen liikepankkikonserni. Yrityksen kotipaikka on Peking. Pankin osake noteerataan Shanghain pörssissä.
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla China Minsheng Banking oli vuonna 2016 sijalla 65 ollen samalla listan 14. suurin kiinalainen pörssiyritys. Pankin markkina-arvo oli 49,3 miljardia Yhdysvaltain dollaria (toukokuussa 2016) ja liikevaihto 42,4 miljardia USD (2015). Vuoden 2015 lopussa henkilökuntaa suurpankilla oli  000.
Taseensa perusteella (696,24 mrd. USD) pankki luokiteltiin vuonna 2016 maailman 43. suurimmaksi julkisesti noteeratuksi pankiksi. Kiinalaispankki oli tällä mittarilla ruotsalaispankki Nordean kokoluokkaa.
China Minsheng Bankin pääkonttoria Pekingissä.
Sivukonttorin sisäänkäynti.
Minsheng Bankin pilvenpiirtäjä Wuhanissa.
Aiheesta muualla

Kuvia tai muita tiedostoja aiheesta China Minsheng Banking Wikimedia Commonsissa
Christina Nielsen (kilpa-autoilija)

| Christina Nielsen |
| --- | --- |
 Nielsen vuonna 2012.
Henkilötiedot
Syntynyt: 10. tammikuuta 1992 (ikä 32)
Moottoriurheilija
Mestaruudet
2016-2017:  IMSA Sportscar Championship - GTD
Aiheesta muualla
www.christinanielsenracing.com
Christina Nielsen (s. 10. tammikuuta 1992) on tanskalainen autourheilija.
Ura

Nielsen aloitti kilpailun Formula 4 -luokassa ADAC Formel Masters -sarjassa vuonna 2010. Hän on voittanut IMSA Sportscar Championship -sarjan GTD-luokassa vuosina 2016 ja 2017. Hän on voittanut Nürburgringin 24 tunnin ajon vuonna 2021 SP8-luokassa. Nielsen on osallistunut Le Mansin 24 tunnin ajoihin vuosina 2016, 2017 ja 2018 LM GTE Am -luokassa.
Tulokset > IMSA SportsCar Championship tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Vuosi | Talli | Luokka | Merkki | Moottori | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | NGT Motorsport | GTD | Porsche 911 GT America | Porsche 4.0 L Flat-6 | DAY 9 | SEB 22 | LGA | DET | WGL 6 | MOS | IMS | ELK | VIR | COA |  |  | 34. | 73 |
| 2014 | TRG-AMR North America | GTD | Aston Martin Vantage GT3 | Aston Martin 6.0 L V12 |  |  |  |  |  |  |  |  |  |  | PET 10 |  | 34. | 73 |
| 2015 | TRG-AMR North America | GTD | Aston Martin Vantage GT3 | Aston Martin 6.0 L V12 | DAY 13 | SEB 2 | LGA 5 | BEL 2 | WGL 10 | LIM 3 | ELK 2 | VIR 2 | AUS 8 | PET 9 |  |  | 2. | 279 |
| 2016 | Scuderia Corsa | GTD | Ferrari 488 GT3 | Ferrari F154CB 3.9 L Turbo V8 | DAY 6 | SEB 1 | LGA 2 | BEL 3 | WGL 1 | MOS 4 | LIM 11 | ELK 3 | VIR 7 | AUS 3 | PET 2 |  | 1. | 332 |
| 2017 | Scuderia Corsa | GTD | Ferrari 488 GT3 | Ferrari F154CB 3.9 L Turbo V8 | DAY 16 | SEB 2 | LBH 3 | AUS 2 | DET 2 | WGL 2 | MOS 3 | LIM 6 | ELK 5 | VIR 12 | LGA 1 | PET 9 | 1. | 340 |
| 2018 | Wright Motorsports | GTD | Porsche 911 GT3 R | Porsche 4.0 L Flat-6 | DAY 19 | SEB 6 | MOH 7 | BEL 11 | WGL 9 | MOS 9 | LIM 8 | ELK 1 | VIR 2 | LGA 11 | PET 4 |  | 7. | 263 |
| 2019 | Heinricher Racing with Meyer Shank Racing | GTD | Acura NSX GT3 | Acura 3.5 L Turbo V6 | DAY 12 | SEB 8 | MDO 10 | DET 9 | WGL 4 | MOS | LIM 12 | ELK | VIR | LGA 6 | PET 7 |  | 14. | 159 |
| 2020 | GEAR Racing powered by GRT Grasser | GTD | Lamborghini Huracán GT3 Evo | Lamborghini 5.2 L V10 | DAY 16 | DAY | SEB | ELK | VIR | ATL | MDO | CLT | PET | LGA | SEB |  | 57. | 15 |
| 2021 | Team Hardpoint EBM | GTD | Porsche 911 GT3 R | Porsche 4.0 L Flat-6 | DAY 10 | SEB 5 | MDO | DET | WGL | WGL | LIM | ELK | LGA | LBH | VIR | PET | 40. | 508 |
Tulokset > Nürburgringin 24 tunnin ajon tulokset

| Vuosi | Talli | Kanssa- kuljettajat | Auto | Luokka | Kierroksia | Sija | Luokan sija |
| --- | --- | --- | --- | --- | --- | --- | --- |
| 2021 |  WS Racing |  Pippa Mann  Célia Martin  Carrie Schreiner | Audi R8 LMS GT4 Evo | SP8 | 52 | 45. | 1. |
Ceirano Giovanni Battista & C.

| Società in accomandita Ceirano Giovanni Battista & C>  |
| --- | --- |
Perustettu:  1898
Perustaja:  Giovanni Battista Ceirano Matteo Ceirano
Lakkautettu:  myyty 1899
Kotipaikka:  Corso Vittorio Emanuele 9, Torino
Infobox OKVirheellinen NIMI-arvo: 
Welleyes-autoon perustunut Fiat 3½ HP vuodelta 1899
Ceirano Giovanni Battista & C. oli veljesten Giovanni Battista Ceiranon ja Matteo Ceiranon vuonna 1898 pohjois-Italian Torinoon perustama yhtiö, josta sai alkunsa teollisuusyhtiö F.I.A.T. SpA.
Historia

Giovanni Battista Ceirano oli perustanut vuonna 1886 Torinon kaupunkiin polkupyöräliikkeen ja hän ryhtyi myöhemmin itsekin valmistamaan polkupyöriä, englantilaiselta kalskahtavalla nimellä "Welleyes". Tätä polkupyöräliikettä oli rahoittamassa muun muassa liikemies Emanuele di Bricherasio, jolla oli myöhemmin merkittävä rooli tulevan teollisuusyhtiö F.I.A.T.:n perustamisessa.
Lokakuussa 1898 Giovanni Battista perusti polkupyöräverstaalla työskennelleen nuoremman veljensä Matteon kanssa Ceirano Giovanni Battista & C. -nimisen yhtiön. Alkuvuodesta 1899 heidän yhtiönsä oli tarkoitus aloittaa insinööri Aristide Facciolin suunnitteleman kevyen kaksipaikkaisen auton valmistus. Giovanni Battistan ja Matteon autolle annettiin nimi "Welleyes", heidän valmistamiensa polkupyörien nimen mukaisesti.
Welleyes näytti olevan Ceiranoille kaupallinen menestys, mutta he huomasivat hyvin pian, että heidän tuotantotilansa olivat rajalliset auton suuremmissa määrin tapahtuvaan valmistukseen. Vuonna 1899 Giovanni Battista ja Matteo päättävät myydä auton suunnitelmat ja patentit Giovanni Agnellin johtamalle torinolaiselle liikemieskonsortiolle.
Welleyes

Ensimmäinen Welleyes esiteltiin huhtikuun 30. päivänä vuonna 1899. Auton tekniikan oli suunnitellut eräs tuon aikakauden merkittävistä eurooppalaisista insinööreistä, italialainen Aristide Faccioli. Welleyesin tekniikkana oli Aristiden itsensä suunnittelema 3,5 hv:n, 663 cm³:n kaksisylinterinen vastaiskumoottori ja kaksinopeuksinen vaihteisto, josta voimansiirto taka-akselille tapahtui nahkahihnan välittämänä. Welleyesista tuli F.I.A.T.:n ensimmäinen automalli FIAT 3 ½ HP.
Chaïntoú

| --- | --- |
Tyyppi:  vuoristo 
Sijainti:  Dráma ja Xánthi, Itä-Makedonia ja Traakia, Kreikka
Vuoristo:  Koúla, Rodópi
Korkeus merenpinnasta:  1 828 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Chaïntoú (kreik. Χαϊντού, myös Chaïdoú) eli Erýmanthos (Ερύμανθος) on vuori itäiseen Rodópi-vuoristoon kuuluvilla Koúla-vuorilla Kreikan ja Bulgarian rajalla. Sen korkeus on 1 828 metriä.
Chaïntoú sijaitsee Itä-Makedoniaan kuuluvan Dráman ja Länsi-Traakiaan kuuluvan Xánthin alueyksiköiden alueella linnuntietä noin 27 kilometriä pohjoisluoteeseen Xánthin kaupungista. Vuoren korkeimman huipun nimi on Gyftókastro (Γυφτόκαστρο). Muut korkeimmat huiput ovat Dichála (Διχάλα, 1 745 m), Tsouknidótopos (Τσουκνιδότοπος, 1 709 m), Mália (Μάλια, 1 699 m), Drymós (Δρυμός, 1 608 m), Koúla (Κούλα, 1 606 m), Thermó (Θερμό, 1 600 m), Mávri Pétra (Μαύρη Πέτρα, 1 586 m), Megáli Kroússa (Μεγάλη Κρούσσα, 1 581 m) ja Erýmanthos (Ερύμανθος, 1 569 m).
Vuoren metsäalueet, yhteensä 35 neliökilometriä, ovat Natura 2000 -aluetta.
Christina McHale

| Christina McHale |
| --- | --- |

Henkilötiedot
Syntynyt: 11. toukokuuta 1992 (ikä 32)
Kansalaisuus:   Yhdysvallat
Tennispelaaja
Pituus:  170 cm
Paino:  62 kg
Kätisyys:  oikea
Ammattilaisena:  huhtikuu 2010–
Palkintorahat:  5 045 711 USD
Kaksinpeli
Paras sijoitus:  24. (20.8.2012)
Voitot/tappiot:  385–344
Grand Slam -turnauksissa
Australian avoimet:  3. kierros (2012)
Ranskan avoimet:  3. kierros (2012)
Wimbledon:  3. kierros (2012)
Yhdysvaltain avoimet:  3. kierros (2011, 2013)
Nelinpeli
Paras sijoitus:  111. (11.6.2012)
Voitot/tappiot:  108–132
Aiheesta muualla
ITF
WTA
Christina McHale (s. 11. toukokuuta 1992 Teaneck, New Jersey) on yhdysvaltalainen tennispelaaja. Hän on sijoittunut parhaimmillaan kaksinpelissä WTA-listan sijalle 24 elokuussa 2012. Grand Slam -turnauksissa hän on selviytynyt viisi kertaa kolmannelle kierrokselle.
Tennisura > 2009

McHale sai villin kortin pääkaavioon Australian avoimissa. Hän kuitenkin hävisi ensimmäisellä kierroksella Jessica Moorelle luvuin 6–1, 3–6, 7–9. McHale sai villin kortin pääkaavioon myös Yhdysvaltain avoimissa. Ensimmäisellä kierroksella hän voitti Polona Hercogin luvuin 6–3, 6–1. Toisella kierroksella McHale hävisi Marija Šarapovalle suoraan kahdessa erässä luvuin 2–6, 1–6. Lokakuussa hän pääsi loppuotteluun Troyn ITF-turnauksessa, jossa hävisi Alison Riskelle.
Tennisura > 2010

Charlestonin WTA-turnauksessa McHale pääsi kolmannelle kierrokselle voitettuaan toisella kierroksella kolmanneksi sijoitetun Viktoryja Azarenkan. Kolmannella kierroksella hän hävisi Melanie Oudinille. Villin kortin Ranskan avointen pääsarjaan saanut McHale hävisi avauskierroksella Varvara Lepchenkolle luvuin 5–7, 3–6. Stanfordin WTA-turnauksessa McHale pääsi toiselle kierrokselle 16 parhaan pelaajan joukkoon, mutta hävisi ykköseksi sijoitetulle Samantha Stosurille. Cincinnatin turnauksessa hän voitti ensimmäisellä kierroksella Nadja Petrovan ja toisella kierroksella Ayumi Moritan, kunnes hävisi kolmannella kierroksella turnauksen lopulta voittaneelle Kim Clijstersille luvuin 1–6, 1–6. Yhdysvaltain avoimiin villillä kortilla päässyt McHale hävisi avauskierroksella Vania Kingille luvuin 3–6, 6–0, 1–6. Syyskuussa Quebecin WTA-turnauksessa McHale selviytyi välieriin.
Tennisura > 2011

Australian avointen avauskierroksella McHale hävisi Carla Suárez Navarrolle kolmessa erässä. Indian Wellsin turnaukseen hän sai villin kortin, ja eteni kolmannelle kierrokselle asti. Toisella kierroksella hän voitti 11:nneksi sijoitetun Svetlana Kuznetsovan suoraan kahdessa erässä, molemmat tie breakissa. Kolmannella kierroksella hän hävisi 18:nneksi sijoitetulle Nadja Petrovalle kolmieräisen ottelun. Huhtikuussa McHale selviytyi puolivälieriin asti Family Circle Cupissa. Toisella kierroksella hän voitti Alisa Kleibanovan ja kolmannella kierroksella Daniela Hantuchován. Puolivälierässä hän hävisi Jelena Jankovićille. Ranskan avointen ensimmäisellä kierroksella McHale hävisi Sara Erranille 7–6(4), 2–6, 7–9. Wimbledonissa McHale voitti ensimmäisellä kierroksella Jekaterina Makarovan. Toisella kierroksella hän hävisi Tamira Paszekille.
Elokuussa pelatussa Cincinnatin turnauksessa McHale yllätti toisella kierroksella maailmanlistan ykkösen, Caroline Wozniackin luvuin 6–4, 7–5. Kolmannella kierroksella hän hävisi Nadja Petrovalle. Seuraavalla viikolla hän eteni puolivälieriin New Havenin turnauksessa voitettuaan ensimmäisellä kierroksella Svetlana Kuznetsovan ja toisella kierroksella Carla Suárez Navarron. Puolivälierissä hän hävisi turnauksen kolme edellistä kertaa voittaneelle Caroline Wozniackille. Yhdysvaltain avoimissa McHale voitti toisella kierroksella kahdeksanneksi sijoitetun Marion Bartolin. Kolmannella kierroksella hän hävisi Marija Kirilenkolle.
Aiheesta muualla

Kuvia tai muita tiedostoja aiheesta Christina McHale Wikimedia Commonsissa
Christina McHale WTA:n sivuilla (englanniksi)
Chord Overstreet

| Chord Overstreet |
| --- | --- |
 Overstreet Gleen kuvauspaikalla vuonna 2011.
Henkilötiedot
Syntynyt: 17. helmikuuta 1989 (ikä 35) Nashville, Tennessee, Yhdysvallat
Ammatti:  näyttelijä, laulaja, muusikko
Vanhemmat:  Julie ja Paul Overstreet
Chord Overstreet (s. 17. helmikuuta 1989) on yhdysvaltalainen näyttelijä ja muusikko, joka tunnetaan parhaiten Sam Evansin roolista televisiosarjassa  Glee.
Nuoruus

Overstreet syntyi Nashvillessä, Tennesseessä. Hänen äitinsä Julie Miller on make-up-artisti ja isä Paul Overstreet on countrymuusikko. Hänellä on isoveli Nash, joka soittaa yhtyeessä Hot Chelle Rae, sekä neljä sisarta. Hänet on nimetty musiikillisen termin (engl. chord ’sointu’) mukaan.
Yksityiselämä

Overstreet on seurustellut näyttelijä Emma Robertsin kanssa. Hän seurusteli vuonna 2011 Taylor Swiftin kanssa.[lähde? ]
Filmografia

| Vuosi | Sarja | Rooli | Huomioitavaa |
| --- | --- | --- | --- |
| 2009 | Private | Josh Hollis | nettisarja |
| 2009 | iCarly | Eric | ensimmäinen televisiorooli |
| 2010–2015 | Glee | Sam Evans | toistuva näyttelijä |
| 2010 | No Ordinary Family | Lucas Fisher | ensimmäinen jakso |
| Vuosi | Elokuva | Rooli | Huomioitavaa |
| --- | --- | --- | --- |
| 2010 | The Hole | Adam | ensimmäinen elokuvarooli |
| 2011 | A Warrior's Heart | Dupree | jälkituotannossa |
| 2011 | Glee: The 3D Concert Movie | Sam Evans/itsenään |  |
Aiheesta muualla

Wikimedia Commonsissa on kuvia tai muita tiedostoja aiheesta .
Chord Overstreet Internet Movie Databasessa. (englanniksi)
Comanchen kieli

| Comanche |
| --- | --- |
 Comanchen kielen alkuperäinen puhuma-alue.
Oma nimi:  Nʉmʉ tekwapu
Tiedot
Alue:   Yhdysvallat  Oklahoma
Puhujia:  200
Sija:  ei 100 suurimman joukossa
Kirjaimisto:  latinalainen
Kielitieteellinen luokitus
Kielikunta:  uto-atsteekkilaiset kielet
Kieliryhmä:  numic kielet
Kielikoodit
ISO 639-1:  −
ISO 639-2:  −
ISO 639-3:  com
 Ohje 
Comanchen kieli on comanchien puhuma kieli Yhdysvalloissa Länsi-Oklahomassa. Kielellä oli vuoden 2000 arvion mukaan 200 puhujaa, ja puhujien määrä oli laskussa. Kielen käyttö on vähentynyt englannin kielen käytön lisääntymisen myötä. Nykyiset puhujat ovat enimmäkseen vanhuksia. Kielelle on tehty kielioppi, sanakirjoja ja Raamatun käännös. Kieltä kirjoitetaan latinalaisilla kirjaimilla.
Child

Child on muun muassa seuraavien henkilöiden sukunimi:
Desmond Child (s. 1953), yhdysvaltalainen muusikko
Francis James Child (1825–1896), yhdysvaltalainen folkloristi
Julia Child (1912–2004), yhdysvaltalainen kokki
Lauren Child (s. 1965), englantilainen lastenkirjailija
Lee Child (oik. Jim Grant, s. 1954), brittiläinen kirjailija
Simon Child (s. 1988), uusiseelantilainen maahockeypelaaja
William Child (1606–1697), englantilainen säveltäjä ja urkuri.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Catherine Scott

| Mitalit> Maa:   Jamaika.Naisten yleisurheilu. Olympialaiset  | Mitalit> Maa:   Jamaika.Naisten yleisurheilu. Olympialaiset  | Mitalit> Maa:   Jamaika.Naisten yleisurheilu. Olympialaiset  | Maa:   Jamaika> Naisten yleisurheilu. |
| --- | --- | --- | --- |
|  Hopeaa | Sydney 2000 | 4×400 m |  |
| MM-kilpailut  | MM-kilpailut  | MM-kilpailut  |  |
|  Kultaa | Edmonton 2001 | 4×400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Lissabon 2001 | 4×400 m |  |
|  Hopeaa | Birmingham 2003 | 4×400 m |  |
Catherine Scott (s. 27. elokuuta 1973) on jamaikalainen entinen yleisurheilija, joka kilpaili 400 metrin juoksussa ja 400 metrin aitajuoksussa.
Scott karsiutui 1992 Soulin nuorten MM-kisoissa 400 metrin välierissä ajalla 53,91. Sydneyn olympialaisissa 2000 hän karsiutui 400 metrin aitojen välierissä ajalla 55,78, mutta oli samoissa kisoissa mukana Jamaikan joukkueessa, joka voitti olympiahopeaa 4 x 400 metrin viestijuoksussa. Seuraavana vuonna Scott karsiutui Lissabonin sisäratojen MM-kisoissa 400 metrin sileän alkuerissä ajalla 53,82, mutta oli mukana voittamassa pitkän viestin MM-hopeaa. Myöhemmin samana vuonna Edmontonin ulkoratojen MM-kisoissa hän oli voittamassa 4 x 400 metrin viestissä MM-kultaa. Scott oli Birminghamin sisäratojen MM-kisoissa 2003 Jamaikan joukkueessa, joka voitti viestissä MM-hopeaa.
Scottin veli Michael Blackwood on myös menestynyt pikajuoksija.
Ennätykset

400 metrin juoksu: 51,65 (2000)
400 metrin aitajuoksu: 54,93 (2000)
Celador

| CPL Productions |
| --- | --- |

Yritysmuoto:  osakeyhtiö
Kotipaikka:  Iso-Britannia
Toimiala:  televisiotuotanto
Emoyhtiö:  Sony Seven.One Studios
Tytäryhtiöt:  Celador Entertainment, Celador Films, Celador Radio, Celador Theatrical, Lusam Music
Omistaja:  2waytraffic
Kotisivu:  www.celador.co.uk
Infobox OKVirheellinen NIMI-arvo: 
CPL Productions on tv-tuotantoyhtiö, joka aloitti toimintansa itsenäisenä tuotantoyhtiönä vuonna 1983. Se on tuottanut useita viihdeohjelmia, kuten Haluatko miljonääriksi?, ja yhteistyössäselvennä tuottettu elokuva Slummien miljonääri. [lähde? ]
Yhtiön puheenjohtaja on Paul Smith. Rob Davis omistaa osuuden yrityksestä. [lähde? ]
Vuonna 2006 Celador tarjosi Haluatko miljonääriksi? -ohjelman myytäväksi. Sen osti 2waytraffic seuraavana vuonna. Samalla 2waytraffic osti Celadorin. [lähde? ]
Vuonna 2004 Celador ryhtyi oikeustoimenpiteisiin Disneytä vastaan väittämällä, että Disney ei ollut maksanut voittojaanselvennä. Valamiesoikeudenkäynnissä  Los Angelessa kesäkuussa 2010 tuomaristo myönsi Celadorille 269 miljoonaa dollaria vahingonkorvauksia siitä, ettei ollut saanut osaansa voitoista. [lähde? ]
TV-tuotanto

All About Me
The Detectives
You Are What You Eat
It's Been a Bad Week
The Hypnotic World
National Lottery
Commercial Breakdown (Hauskat mainospätkät)
Talking Telephone Numbers
Winning Lines
Elokuvatuotanto

Dirty Pretty Things (2002)
Separate Lies (2005)
The Descent (2006)
Slummien miljonääri (2009)
The Descent Part 2 (2009)
The Scouting Book for Boys (2010)
Aiheesta muualla

Celadorin internet-sivut
Celador Productions (Arkistoitu – Internet Archive)
Celador Films
Claudia Michelsen

| Claudia Michelsen |
| --- | --- |

Henkilötiedot
Syntynyt: 4. helmikuuta 1969 (ikä 55) Dresden
Ammatti:  näyttelijä
Näyttelijä
Aktiivisena:  1989–
Merkittävät roolit:  Anne Hoffmann (Der Turm) Kerstin (Grenzgang)
 Nimikirjoitus
Aiheesta muualla
IMDb
Elonet
Claudia Michelsen (s. 4. helmikuuta 1969 Dresden) on saksalainen näyttelijä. 1980-luvun lopulla uransa aloittanut Michelsen on näytellyt lähinnä televisioelokuvissa ja televisiosarjoissa, kuten Todesspiel ja Ku'Damm 56 sekä useissa rikossarjoissa. Valkokankailla hän on näytellyt muun muassa komediaelokuvassa Drei Chinesen mit dem Kontrabass ja draamaelokuvassa Maria an Callas.